గుజరాత్‌ సర్కారుకు సుప్రీం ఆదేశం
దిల్లీ: రాయితీ ధరలకు ఇళ్ల స్థలాలు కేటాయించడంపై ఒక విధానం రూపొందించాలని సుప్రీంకోర్టు గురువారం గుజరాత్‌ ప్రభుత్వాన్ని ఆదేశించింది. ఎంపీలు, ఎమ్మెల్యేలు, మంత్రులు, న్యాయమూర్తులకు స్థలాల కేటాయింపుపై విధానమో, మార్గదర్శకాలో ఉండాలని ప్రధాన న్యాయమూర్తి జస్టిస్‌ ఎన్‌.వి.రమణ, జస్టిస్‌ సూర్యకాంత్‌, జస్టిస్‌ హిమా కోహ్లీలతో కూడిన ధర్మాసనం తెలిపింది. లాభాపేక్ష లేని సందర్భాల్లో స్థలాన్ని విక్రయించడానికి వీలు కలిగించాలంటూ ఓ ఎమ్మెల్యే దాఖలు చేసిన వినతిని పరిశీలించిన సందర్భంగా ఈ వ్యాఖ్య చేసింది. అసలు కేటాయింపుల విషయమై విధానం ఉండాలని అభిప్రాయపడింది. గుజరాత్‌ ప్రభుత్వం ఇచ్చే సమాధానం ఆధారంగా తదుపరి విచారణ ఉంటుందని తెలిపింది.
gujarathe sarkaaruku supreem aadesam
dilli: raayitii dharalaku illa sthalaalu ketayinchadampai oka vidhaanam roopondinchaalani supreenkortu guruvaram gujarathe prabhutvaanni aadesinchindi. empeelu, emmelyelu, mantrulu, nyaayamuurtulaku sthalaala ketayimpupai vidhaanamo, maargadarsakaalo undaalani pradhaana nyaayamuurti justisse en.vi.ramana, justisse suuryakaanti, justisse hima kohlilatho kuudina dharmasana telipindi. labhapeksha laeni sandarbhaallo sthalaanni vikrayinchadaaniki veelu kaliginchaalantuu oo emmelye daakhalu chesina vinatini pariseelinchina sandarbhamgaa ee vyaakhya chesindi. asalu ketayimpula vishayamai vidhaanam undaalani abhipraayapadindi. gujarathe prabhutvam iche samadhanam aadhaaramgaa tadupari vichaarana untundani telipindi.